
RAPORT 

asupra proiectului de Lege pentru ratificarea Acordului între Guvernul României şi Guvernul Canadei pentru promovarea şi protejarea 
reciprocă a investiţiilor, semnat la Bucureşti, la 8 mai 2009

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Acordului între Guvernul României şi Guvernul Canadei pentru promovarea şi protejarea reciprocă a investiţiilor, semnat la Bucureşti, la 8 mai 2009, trimis cu adresa nr. PL-x 361 din 1 septembrie 2009, înregistrată sub                 nr.21/228 din 2 septembrie 2009.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.
Consiliul Legislativ a avizat favorabil proiectul de lege, conform avizului nr.910 din  3 august 2009.
   Comisia juridică, de disciplină şi imunităţi a avizat favorabil iniţiativa legislativă, conform avizului  nr. 31/735 din 8 septembrie 2009. 
Comisia pentru politică externă, conform avizului nr. 33/44 din                         8 septembrie 2008, a avizat favorabil proiectul de lege, în forma prezentată.
Iniţiativa legislativă supusă dezbaterii are ca obiect de reglementare ratificarea Acordului între Guvernul României şi Guvernul Canadei pentru promovarea şi protejarea reciprocă a investiţiilor, semnat la Bucureşti la 8 mai 2009. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 16 septembrie 2009. 

La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare, la şedinţă au fost prezenţi 22 deputaţi.
La lucrările Comisiei a participat, în calitate de invitat, din partea Ministerului Finanţelor Publice, doamna Gabriela Burcea – şef birou. 
     În urma examinării iniţiativei legislative şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Acordului între Guvernul României şi Guvernul Canadei pentru promovarea şi protejarea reciprocă a investiţiilor, semnat la Bucureşti, la 8 mai 2009, în forma prezentată de iniţiator, cu menţiunea că în traducerea Acordului în limba română la Articolul XVII – ,,Aplicare şi excepţii generale’’, punctul 5, denumirea Articolului V este ,,Alte măsuri’’ şi nu ,,Criterii de performanţă’’.

Totodată,  pagina 3 din forma în engleză a Acordului a fost omisă, motiv pentru care o transmitem ataşat la raport.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
       PRESEDINTE                                                             SECRETAR
      Mihai TUDOSE                                                   Cătălin CHERECHEŞ                                                                                      
                                                                                                                                                                                                                                                                                                                                           Consilier parlamentar                                                                                                                     

Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Canadei pentru promovarea şi protejarea reciprocă a investiţiilor, semnat la Bucureşti, la 8 mai 2009, trimis, spre dezbatere în fond, cu adresa nr. PL-x 361 din 1 septembrie 2009, înregistrată sub nr.21/228 din 2 septembrie 2009, Camera Deputaţilor fiind prima Cameră sesizată.
În raport cu obiectul şi conţinutul său, proiectul de lege face parte din categoria legilor ordinare.

